BBIK ดีด 4% โบรกชี้กำไรปีนี้ 97 ลบ. รับธุรกิจโต-ส่วนแบ่งร่วมทุน OR หนุน ชูเป้า 74 บ.
BBIK ดีด 4% โบรกชี้กำไรปีนี้โต 46% แตะ 97 ลบ. รับธุรกิจโตแกร่ง รวมทั้งส่วนแบ่งจาก JV และแบ็คล็อกหนุน แนะนำราคาเป้าหมาย 74 บ. 
BBIK ดีด 4% โบรกชี้กำไรปีนี้โต 46% แตะ 97 ลบ. รับธุรกิจ “ดิจิทัลทรานส์ฟอร์เมชั่น” รวมทั้งแบ็คล็อกหนุน แนะนำราคาเป้าหมาย 74 บ.
12 เม.ย. 2565

ผู้สื่อข่าวรายงานว่าวันนี้ (12 เม.ย. 2565) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 15:56 น. อยู่ที่ระดับ 64 บาท เพิ่มขึ้น 2.25 บาท หรือ 3.64% โดยทำจุดสูงสุดที่ 64.25 บาท และทำจุดต่ำสุดที่ 61.50 บาท ด้วยมูลค่าการซื้อขาย 73.90 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (5 เม.ย.2565) ว่า BBIK เป็นที่ปรึกษาด้านกลยุทธ์การจัดการนวัตกรรมและเทคโนโลยีอย่างครบวงจร โดยให้คำแนะนำลูกค้าเพื่อการเปลี่ยนผ่านสู่ธุรกิจยุคดิจิตอล ระยะสั้นคาดกำไรลดลงจากไตรมาสก่อน แต่เพิ่มขึ้นจากงวดเดียวกันของปีก่อน แม้ธุรกิจไม่มีปัจจัยฤดูกาลที่ชัดเจน แต่โดยปกติไตรมาส 4 จะเป็นไตรมาสที่กำไรสูงที่สุด โดยคาดกำไรปี 2565 จะเติบโต 46% จากงวดเดียวกันของปีก่อน อยู่ที่ 97 ล้านบาท จากการเติบโตที่แข็งแกร่งทั้งในประเทศและต่างประเทศ รวมถึงส่วนแบ่งจากบริษัทออร์บิท ดิจิตอล (JV กับ OR) ที่จะเติบโตแบบก้าวกระโดด โดย ณ สิ้นปี 2564 บริษัทฯ มี Backlog ที่จะรับรู้ปี 2565 secure รายได้ 62% ของประมาณการแล้ว และคาดจะเข้ามาเติมอีกมากในช่วงไตรมาส 1-2/2565
อีกทั้งกระแสการใช้ Blockchain ที่มากขึ้น หนุนบริษัทฯ ต่างๆปรับตัวมาทำ Digital transformation รวมทั้งคาดมีโครงการเข้ามาเติม Backlog อีกมากในไตรมาส 1-2/2565 และมี Upside จากการทำ JV, M&amp;A ที่บริษัทฯ ตั้งงบลงทุน 100 ล้านบาท ในปีนี้  แนะนำราคาเป้าหมาย 74 บาท